Tolong jelaskan mengenai Peristiwa dari 7 Mei dalam bahasa melayu

1272 - Sesi pertama Majlis Lyon Kedua diadakan, antaranya untuk membincangkan janji Maharaja Byzantine Michael VIII Palaiologos untuk mengakhiri Perpecahan Timur-Barat dan menyatukan semula Gereja Timur dengan Barat.

1613 - Kerajaan Aceh menyerang Johor buat kali ke-4. Aceh menang dan berjaya menawan Bendahara Johor Tun Sri Lanang dan Raja Abdullah ibni Sultan Muzaffar Shah II.

1763 - Perang Indian: Ketua Pontiac (gambar) memimpin percubaan menawan Fort Detroit dan menghalau peneroka British, memulakan Pemberontakan Pontiac.

1824 - Persembahan perdana Simfoni No. 9 dalam D minor, simfoni lengkap terakhir Ludwig van Beethoven (gambar), dipentaskan di Theater am Kärntnertor, Vienna.

1915 - Perang Dunia Pertama: Kapal selam Jerman Unterseeboot 20 mentorpedo dan menenggelamkan kapal samudera RMS Lusitania (gambar), menyebabkan 1,198 orang maut.

1920 - Perang Poland-Soviet: Askar-askar Poland-Ukraine yang diketuai oleh Józef Piłsudski dan Edward Rydz-Śmigły menawan Kyiv, Ukraine.

1945 - Perang Dunia Kedua: Jeneral Alfred Jodl menandatangani dokumen penyerahan kalah kepada Pihak Berikat bagi pihak Reichspräsident Karl Dönitz di Reims, Perancis.

1952 - Konsep litar bersepadu, asas semua komputer moden, pertama kali diterbitkan oleh Geoffrey Dummer.

1960 - Perang Dingin: Pemimpin Soviet Nikita Khrushchev mengumumkan yang negaranya menahan Francis Gary Powers, juruterbang pesawat intip A.S. U-2 yang ditembak jatuh di ruang udara Kesatuan Soviet enam hari sebelumnya.

1992 - Bolak-Balik Angkasa Lepas terakhir NASA, Endeavour dilancarkan untuk misi pertamanya.

1999 - Presiden Guinea-Bissau João Bernardo Vieira digulingkan dalam satu rampasan kuasa tentera.

2009 - Penahanan pelarian paling dikehendaki Singapura Mas Selamat Kastari diumumkan polis Malaysia.

2010 - ICANN memperkenalkan kod negara antarabangsa pertama, membolehkan nama domain ditulis sepenuhnya dalam skrip bukan-Rumi.

2010 - Pilihan raya umum United Kingdom berkeputusan parlimen tergantung, dengan Parti Konservatif mendapat kerusi terbanyak.

2012 - Parti Demokrasi Baru mendapat kemajmukan dalam pilihan raya perundangan Greece.